recursal/SuperWikiNEXT-32B huggingface dataset:
**Կացույամա** (ճապ.՝ 勝山市 *Կացույամա-սի*), Ճապոնիայի Ֆուկուի պրեֆեկտուրայում գտնվող քաղաք։ Քաղաքի մակերեսը կազմում է 253,68 կմ², բնակչությունը՝ 24 167 մարդ, բնակչության խտությունը՝ 95,27 մարդ/կմ²։

Աշխարհագրական դիրք
------------------

Քաղաքը տեղակայված է Հոնսյու կղզու Տյուբու տարածաշրջանի Ֆուկուի պրեֆեկտուրայում։ Կացույամա քաղաքի հետ սահմանակցում են Կագա, Կոմացու, Հակուսան, Օնո, Ֆուկուի, Սակաի քաղաքները և Էյհեյձի ավանը։

Կլիմա
-----

Կացույամայի կլիման մերձարևադարձային մուսսոնային է, որը բնորոշվում է տաք, խոնավ ամառներով և ձնառատ, սառը ձմեռներով։ Կացույամայի տարեկան միջին ջերմաստիճանը կազմում է 13,5 °C: Տեղումների տարեկան միջին քանակը կազմում է 2 431 մմ, իսկ սեպտեմբերն ամենախոնավ ամիսն է։ Ամենաբարձր ջերմաստիճանը գրանցվում է օգոստոսին կեսին՝ մոտ 26,3 °C, իսկ ամենացածր ջերմաստիճանը գրանցվում է հունվարին՝ մոտ 1,5 °C:

Բնակչություն
------------

Քաղաքի բնակչությունը կազմում է 24 167 մարդ (2014 թվականի հուլիսի 1-ի տվյալների համաձայն), իսկ խտությունը՝ 95,27 մարդ/կմ²։ Բնակչության թվաքանակի փոփոխությունը՝ 1980-2005 թվականներին.

| Տարեթիվ | Բնակչության թվաքանակ |
| --- | --- |
| 1980 | 30 852 մարդ |
| 1985 | 30 116 մարդ |
| 1990 | 29 805 մարդ |
| 1995 | 29 162 մարդ |
| 2000 | 28 143 մարդ |
| 2005 | 26 961 մարդ |
|

Սիմվոլիկա
---------

Քաղաքի խորհրդանշական ծառը կրիպտոմերիան է, ծաղիկը՝ *Rhododendron indicum*-ը։

Ծանոթագրություններ
------------------

1. ↑  福井県の推計人口 | 福井県ホームページ (яп.)
2. ↑  Geospatial Information Authority of Japan
3. ↑  福井県の推計人口
4. ↑  国土数値情報　行政区域データ
5. ↑  Katsuyama climate data
6. ↑  Բնակչության թվաքանակը՝ ըստ Ճապոնիայի մարդահամարի տվյալների
7. ↑  «勝山市の歴史» (PDF) (ճապոներեն). Администрация города Кацуяма. Արխիվացված է օրիգինալից (PDF) 2012 թ․ մայիսի 7-ին. Վերցված է 2010 թ․ օգոստոսի 17-ին.

Արտաքին հղումներ
----------------

* \* Պաշտոնական կայք(ճապոներեն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կացույամա» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | GeoNames |
|  |
| Չափորոշչային վերահսկողություն | LCCN: n85206914 · NDL: 00286748 · VIAF: 255446834 · WorldCat VIAF: 255446834 |

 |
**Հարելբեկե** (հոլ.՝ , ֆր.՝ Harelbeke), քաղաք և մունիցիպալիտետ Բելգիայում, Ֆլանդրիայի Արևմտյան Ֆլանդրիա նահանգում։ Տեղակայված է Բելգիայի հյուսիս-արևմուտքում, նահանգի հարավարևելյան մասում, Լիս գետի ափին։

Քաղաքը երկրի մայրաքաղաք Բրյուսելից գտնվում է 73 կմ հեռավորության վրա, Անտվերպենից՝ 88 կմ հեռավորության վրա, Գենտից՝ 37 կմ և Լիեժից՝ 161 կմ հեռավորության վրա։

Բնակչությունը կազմում է 26․957 մարդ (2012)։

Հարելբեկեն կազմված է երեք մասից՝ կենտրոն, որը գտնվում է Լիս գետի աջ ափին, Բավիկխովա (Bavikhove) և Հուլստա (Hulste)։

Սպորտ
-----

1958 թվականից սկսած անցկացվել է դասական մեկօրյա հեծանվավազք Հարելբեկե-Անտվերպեն-Հարելբեկե երթուղով, որը կոչվում է Գրան-պրի E3 Հարելբեկե։ Առաջին տարիների ընթացքում հեռավորության երկարությունը կազմում էր մի փոքր ավելի, քան 203 կիլոմետր, 1980-ական թվականներին այն աճեց մինչև 236 կմ, իսկ 2007-ից՝ կրկին 203 կիլոմետր։ Ներկայիս երթուղին անցնում Հարելբեկեից դեպի Արևելյան Ֆլանդրիա և՝ հակառակը։ E3 Հարելբեկեն ավանդաբար բացում է ֆլամանդական դասականների շաբաթը, այդ թվում` Գենտ-Վեվելգեմը, Ֆլեշ Բրաբանսոնը, Դե Պաննեյի երեք օրերը և առավել հեղինակավոր Ֆլանդրիայի շրջագայությունը։ 2012 թվականին մրցավազքը ներառվել է էլիտար *UCI World Tour-*ում։

Տեսարժան վայրեր
---------------

* Սուրբ Սալվատորի կաթոլիկ եկեղեցին (18-րդ դար)
* Սուրբ Մարգարեթ եկեղեցին
* Հին երկաթուղային կայարանի շենքը
* Անգլիայի ռազմական գերեզմանոց
* Պետեր Բենուայի թանգարանը և տունը, որտեղ նա ծնվել է
* Ծխախոտային խողովակների և ծխախոտի թանգարան

Հայտնի բնիկներ
--------------

* Պետեր Բենուա (1834—1901) - ֆլամանդացի կոմպոզիտոր

Գործընկեր քաղաքներ
------------------

* Նամիբիա Էէնխանա, Նամիբիա

* Լիսի կամուրջըԼիսի կամուրջը
* ՀուշարձանՀուշարձան
* ՀողմաղացՀողմաղաց
* Առաջին համաշխարհային պատերազմի զոհերի հիշատակին նվիրված պատերազմի հուշարձանըԱռաջին համաշխարհային պատերազմի զոհերի հիշատակին նվիրված պատերազմի հուշարձանը

Ծանոթագրություններ
------------------

1. ↑  Wettelijke Bevolking per gemeente op 1 januari 2018 — Statbel.
2. 1 2  Crossroads Bank for Enterprises

Արտաքին հղումներ
----------------

* Հարելբեկե
* Հարելբեկե քաղաքի քարտեզը Արխիվացված 2013-09-27 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Հարելբեկե» հոդվածին։ |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · LinkedIn · Թվիթթեր |
|  |
| Ֆոտո, վիդեո և աուդիո | Ինստագրամ · ՅուԹյուբ |
|  |
| Թեմատիկ կայքեր | GeoNames |
|  |
| Բառարաններ և հանրագիտարաններ | Բրոքհաուս · Մեծ կատալոնական |
|  |
| Չափորոշչային վերահսկողություն | GND: 4239363-2 · VIAF: 130344726, 154437779 · WorldCat VIAF: 130344726, 154437779 |

 |
**Nessus**, ծրագիրը, որը կատարում է տեղեկատվական համակարգի ավտոմատ որոնում, որի նպատակը համակարգում խոցելի տեղերի հայտնաբերումն է։ Այն ունակ է հայտնաբերել ավելի հաճախ հանդիպող խոցելիությունների տեսակները․ 

* Այն ստուգում է ծառայություններում կամ դոմենում առկա խոցելիությունը
* Կարագվորումներում առկա կարգավորումները
* Դատարկ կամ հեշտ գաղտնաբառերի մասին հայտնումը։

Ծրագիրը ունի սպառող-սերվերի ճարտարապետություն, որը ընդյալնում է որոնման հնարավորությունները։ Համաձայն անց կացված փորձարկումերի, nessus-ը օգտագործում է 17% պատասխանատուների կողմից։

Օգտագործում
-----------

Ամենից հաճախ օգտագործվում է պորտերի սկանավորման և նրանց կողմից օգատգործվող սերվիսները պարզելու համար։ Ինչպես նաև օգտագործվում է սերվերի վրա խոցելի տեղերի հայտնաբերման համար։ Խոցելիության որոնման համար օգտագործվում է հատուկ հավելվածները, որոնք գրված են NASL լեզվով։

Խոցելիության բազան թարմացվում է ամեն շաբաթ, սակայն վճարով տարբերակով աշխատող բաժանորդների համար դրանք կարելի է ներբեռնել նոր հավելվածներ ավելի վաղ։

Պատմություն
-----------

Nessus նախագիծը հիմնվել է 1998 թվականին։ Սկզբանական տարբերակը ուներ բաց ներքին կոդ։ 2005 թվականի հոկտեմբերին Tenable Network Security ընկերությունը որոշեց փակել ծրագրի ներքին կոդը դարձնելով այն վճարովի։

Ծանոթագրություններ
------------------

1. ↑  «Сравнительный анализ сканеров безопасности. Часть 1: тест на проникновение (краткое резюме)». Արխիվացված է օրիգինալից 2020 թ․ հոկտեմբերի 21-ին. Վերցված է 2020 թ․ մայիսի 13-ին.
2. ↑  LeMay, Renai (2005 թ․ հոկտեմբերի 6). «Nessus security tool closes its source». CNet.

Արտաքին հղումներ
----------------

* Պաշտանական կայք Nessus (անգլ.)
* Tenable Network Security կայք(անգլ.)
* Nessus-ի պաշտոնական բլոգ(անգլ.)
**Լարիսայի նոմոս** (հուն․՝ Λάρισα), տարածաշրջանային միավոր կամ նոմոս Հունաստանում, Թեսալիայի պերիֆերիայի ամենախոշոր վարչատարածքային միավորը։

Նոմոսի վարչական կենտրոնն ու խոշորագույն քաղաքը՝ Լարիսան է՝ Հունաստանի Հանրապետության հինգերորդ խոշորագույն քաղաքը։

Աշխարհագրություն
----------------

Լարիսայի տարածաշրջանային միավորը կենտրոնական դիրք է գրավում Հունաստանի Թեսալիա երկրամասի տարածքում՝ ընդհանուր հաշվով տեղակայված լինելով երկրի հյուսիսարևելյան հատվածում։

Ներառում է 45 դիմոսներ՝ այդ թվում և Լարիսա քաղաքը, որը Մակեդոնիա պատմաշխարհագրական երկրամասի կենտրոնն է ու Հունաստանի երկրորդ խոշորագույն քաղաքը։

Զբաղեցնում է 3683 կմ քառակուսի տարածք։ Նոմոսի տարածքում գտնվում են Հունաստանի երկու խոշոր լճեր՝ Կորոնիան և Վոլվին։

Բնակչություն
------------

Ըստ 2001 թվականի մարդահամարի տվյալների՝ Մակեդոնիայի երկրամասի Լարիսա տարածաշրջանային միավորի բնակչությունը կազմում է 279 305 մարդ։

Բնակչության խտությունը կազմում է 52,4 մարդ/կմ քառ.: Նոմոսի բնակչության հիմնական մասը հույներն են, որոնք դավանում են հույն ուղղափառություն։

Ազգային փոքրամասնություններից աչքի են ընկնում բուլղարները, ռումինացիները, ալբանացիներն ու հայերը։

Տես նաև
-------

* Թեսալիա
* Լարիսա (քաղաք)

Ծանոթագրություններ
------------------

1. ↑  «Հունաստանի Հանրապետության վարչատարածքային բարեփոխումների ծրագիր» (PDF). Արխիվացված է օրիգինալից (PDF) 2011 թ․ մայիսի 15-ին. Վերցված է 23.02.2017-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լարիսա (նոմոս)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | VIAF: 245010700 · WorldCat VIAF: 245010700 |

 |

|  |
| --- |
| 
  **Հունաստան**   **Եվրոպա**   **Աշխարհագրություն**
 |
**GParted** (GNOME Partition Editor), սկավառակային բաժինների խմբագիր, սա համարվում է GNU Parted-ի գրաֆիկական տեսակը։ Նախատեսված է տարատեսակ գործողությունների համար բաժինների հետ այդ թվում՝ ստեղծում, ոչնչացում, չափի փոփոխում, տեղափոխում, ստուգում և պատճենում։ Այն անհրաժեշտ նոր օպերացիոն համակարգի համար տեղ ազատելու համար։ Ինչպես նաև գոյություն ունի ծրագրի տարբերակ Live CD-ի համար՝ GParted-Live, այն թողարկվում է ամեն անգամ GParted-ի ծրագրավորողների կողմից ամեն նոր տարբերակի հետ միասին։

Ֆունկցիաներ
-----------

GParted-ը օգտագործում է libparted բաժինների հայտնաբերման և ղեկավարման համար։ Հավելյալ փաթեթները կհայտնաբերվեն ավտոմատ և դրա համար անհրաժեշտ չէ GParted-ի վերականգնում։

GParted-ը գրված է C++-ով և օգտագործում է gtkmm գրադարանը միջերես ստեղծելու համար։ Միջերեսի ստեղծման հիմնական սկզբմունը այն է, որ պահպանել օգտագործման մեջ հասարակ GUI-ն, որքան դա հնարավոր է։

GParted նախագիծը ներկայացնում է օպերացիոն համակարգ, որը իր մեջ ներառում է GParted, և որը կարող է ձայնագրվել Live CD, Live USB և այլ կրիչների վրա։ Օպերացիոն համակարգը հիմնված է Դեբիան Լինուքսի վրա։ GParted-ը նաև հասանելի է Linux-ի այն տարբերակների վրա, ինչպիսիք են՝ Puppy, Knoppix և Parted Magic։

Բաժինների կլոնավորում
---------------------

GParted-ը ունակ է կատարել բաժինների կլոնավորում։ GParted չի կարող կլոնավորել ողջ սկավառակը մի անգամից, և այն կլոնավորում է մաս առ մաս։ Երբ GParted-ը կատարում է կլոնավորում կամ պատճենում համակարգը չի կարելի օգտագործել։

Ծանոթագրություններ
------------------

1. 1 2  Free Software Directory
2. 1 2
3. ↑
4. ↑  GParted — Live CD/USB/PXE/HD
5. ↑  A quick look at the GParted live CD | Linux.com | The source of Linux information

Արտաքին հղումներ
----------------

* Պաշտոնական կայք
* *GParted* նախագիծը SourceForge.net-ում.
|  |
| --- |
| **Կանաչ մեղվակեր** |
| Կանաչ մեղվակերԿանաչ մեղվակեր |
|
| **Դասակարգում** |
| **Ենթատիպ** | Ողնաշարավորներ (Vertebrata) |
| **Դաս** | Թռչուններ (Aves) |
| **Ենթադաս** | Տիպիկ թռչուններ (Neognathae) |
| **Վերնակարգ** | *Coraciimorphae* |
| **Կարգ** | *Coraciiformes* |
| **Ընտանիք** | Մեղվակեր (Meropidae) |
| **Ցեղ** | **Merops** |
| **Տեսակ** | **Կանաչ մեղվակեր** *(M. persicus)* |
|
| **Միջազգային անվանում** |
| ***Merops persicus***Pallas, 1773 |
|
| **Կարգավիճակ** |
| **Հատուկ պահպանության կարգավիճակ՝**   Քիչ մտահոգող տեսակ |

**Կանաչ մեղվակեր** (լատին․՝ Merops persicus), մեղվակերների ընտանիքին պատկանող թռչուն։ Գրանցված է Հայաստանի Հանրապետության Կարմիր գրքում։

Արտաքին կառուցվածք
------------------

Մարմնի երկարությունը 27-31 սմ է, թևերի բացվածքը՝ 46-49 սմ, կենդանի զանգվածը՝ 47-50 գ։ Փետրածածկը հիմնականում կանաչ է, պոչի կենտրոնական փետուրները՝ երկար։ Հասունի մարմնի ընդհանուր գունավորումը կանաչ է, դիմային մասը՝ կապույտ, սև ու սպիտակ։ Կզակը դեղին է, թևատակի ծածկող փետուրները, կոկորդը՝ շիկակարմրավուն, գոտկատեղը՝ կապույտ երանգով։ Երիտասարդն ավելի խամրած է, փետուրների ծայրերը՝ բաց գույնի, պոչի դուրս ցցված հատվածը բացակայում է։

Կենսակերպ
---------

Թռիչքը ճարպիկ է, աշխույժ, ձայնը՝ սրնգային, զրնգուն։ Թռչում է ուղիղ գծով՝ թևերի ոչ հաճախակի թափահարումներով, գետնից ոչ բարձր և կարճատև, հաջորդ պահին թառում է էլեկտրալարերին կամ նստում գետնին։ Բնակվում է կավոտ զառիթափերով կիսաանապատներում, խուսափում է շինություններից, անտառապատ տարածքներից։ ՀՀ-ում միակ բնադրագաղութը Արարատի մարզի Սուրենավան և Արմաշ գյուղերի ծայրամասերում է՝ Արաքս գետի ձկնաբուծական տնտեսությունների տարածքում։ Առանձին գրանցումներ են կատարված Մեղրիից դեպի հարավ՝ Իրանի սահմանում։ Գարնանային ամենավաղ վերադարձը՝ մայիսի առաջին տասնօրյակից։ Բնադրվող է, հազվագյուտ։

Սննդառություն
-------------

Սնվում է թռչող միջատներով (մեղուներ, կրետներ)։

Տարածվածություն
---------------

Տարածված է Հյուսիսային Եգիպտոսից և Մերձավոր Արևելքից մինչև Ղազախստան և Հյուսիսարևելյան Հնդկաստան։ Հայաստանում հայտնի է Արարատյան հարթավայրի կիսաանապատային տեղանքներում։

Պահպանություն
-------------

Սահմանափակ արեալով հազվագյուտ տեսակ է, որն ընդգրկված է ԲՊՄՄ Կարմիր ցուցակում քիչ մտահոգող կարգավիճակով և գնահատվում է որպես խոցելի տեսակ։

Պահպանման հատուկ միջոցառումներ չեն իրականացվում։

Պատկերասրահ
-----------

* 
* 
* 
* 
*

Ծանոթագրություններ
------------------

1. 1 2  *Հայաստանի Կարմիր գիրք*. Երևան: Հայաստանի բնապահպանության նախարարություն. 2010. ISBN 978-99941-2-420-6.

|  |  |
| --- | --- |
|  | Վիքիցեղերն ունի նյութեր, որոնք վերաբերում են «Կանաչ մեղվակեր» հոդվածին։ |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կանաչ մեղվակեր» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |
|  |
| Տաքսոնոմիա | Avibase · eBird · GBIF · iNaturalist · NCBI · IRMNG · ITIS TSN · WoRMS |

 |
| **՞**Լեռնային քարադր |
| --- |
| Լեռնային քարադր  |
|  |
| Գիտական դասակարգում |
| 

|
|  |
| Թագավորություն | Կենդանիներ |
|
|
|
|
|
| Տիպ | Քորդավորներ |
|
|
|
|
|
| Դաս | Թռչուններ |
|
|
|
| Կարգ | Քարադրանմաններ |
|
|
|
| Ընտանիք | Քարադրներ |
|
|
|
|
|
|
| Տեսակ | Լեռնային քարադր |
|
|

 |
|  Լատիներեն անվանում |
| **Charadrius montanus**
Townsend, 1837 |
|  Հատուկ պահպանություն |
| 
Վտանգման սպառնացող վիճակին մոտ գտնվող տեսակIUCN 3.1 *Near Threatened* : ??? |
|  Արեալ |
| պատկեր |
| 

| ԴասակարգումըՎիքիցեղերում | ՊատկերներՎիքիպահեստում | 

 |
| --- | --- | --- |

 |


**Լեռնային քարադր** (լատին․՝ Charadrius montanus), քարադրների ընտանիքին (*Charadriidae*) պատկանող թռչուն։ Նրանք ապրում են Հյուսիսային Ամերիկայում, ԱՄՆ-ում և Կանադայում, իսկ ձմեռները, ներառյալ Մեքսիկայում։ Այս թռչունի անունը չի արտացոլում նրա ապրելակերպը, քանի որ նա նախընտրում է ապրել հարթ տեղանքներում։ Հազվադեպ է հանդիպում ջրերի մոտ, հիմնականում ապրում է չոր հողի վրա։ Լեռնային քարադրը հիմնականում սնվում է միջատներով և հոդվածոտանիներով։

Բնության պահպանության միջազգային միությունը (ԲՊՄՄ) այս տեսակը ընդգրկել է Հատուկ պահպանության մեջ՝ վտանգման սպառնացող վիճակի մեջ գտնվող տեսակ։

Բնութագիր
---------

*Քարադր* բառը ծագել է լատիներեն *pluvia* բառից, որը նշանակում է «անձրև»։ Միջնադարյան Անգլիայում որոշ չվող թռչուններ հայտնի էին որպես սափրագլուխներ, քանի որ նրանք յուրաքանչյուր գարնան անձրևով վերադառնում էին իրենց բուծման վայրեր։ 1832 թվականին ամերիկացի բնագետ Ջոն Քըրք Թաունսենդը նկատեց անհայտ թռչնի մի տեսակ՝ Ժայռոտ լեռների մոտակայքում և ենթադրեց, որ բոլոր այդ թռչունները ապրում են լեռներում։ Քանի որ քարադրը յուրաքանչյուր գարնան վերադառնում էր իր բույնը, ուստի բնագետը նրան սխալ անվանում էր տվել։ Լեռնային քարադրի երկարությունը 8-ից 9,5 դյույմ է (20-ից 24 սմ) և կշռում է մոտ 3,7 ունցիա (105 գրամ)։ Նրա թևերի բացվածքը 17,5-ից 19,5 դյույմ է (44,5-ից 49,5 սմ)։ Լեռնային քարադրի ձայնը կազմված է ցածր, փոփոխական հնչյուններից։ Ե՛վ արու, և՛ էգ թռչունները նույն չափի են։ Արտաքին հատկանիշներով շատ նման են քարարդրանմաններին։

Նրանց զուգավորման շրջանը սկսվում է ամառվա սկզբին և ավարտվում է որոշ ժամանակ՝ հուլիսի վերջին կամ օգոստոսի սկզբին։ Էգ թռչունները դնում են 3 ձու։ Ձվերը սպիտակ գույնի են `սև կետերով։ Եթե ձվերը պահպանվում են տարբեր վտանգներից, հատկապես այնպիսի գիշատիչներից, ինչպիսիք են օձերը և աղվեսները, ապա դրանցից 28–31 օրվա ընթացքում դուրս են գալիս ձագերը։ Ձագերը ձվից դուրս գալուց հետո մի քանի ժամ անց լքում են բույնը։

Պատկերասրահ
-----------

* Լեռնային քարադրների տարածման արեալըԼեռնային քարադրների տարածման արեալը
* 
* 
* 
* 
* 
* 
* 
* 
* 
* 
*

Ծանոթագրություններ
------------------

1. ↑  Knopf, Fritz L. (1997): A Closer Look: Mountain Plover. *Birding* **29**(1): 38–44.

|  |  |
| --- | --- |
|  | Վիքիցեղերն ունի նյութեր, որոնք վերաբերում են «Լեռնային քարադր» հոդվածին։ |

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լեռնային քարադր» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |
|  |
| Տաքսոնոմիա | Avibase · eBird · GBIF · iNaturalist · NCBI · Neotropical Birds · IRMNG · ITIS TSN · WoRMS |

 |
**Մանշ** (ֆրանսերեն՝ *Manche*), դեպարտամենտ Ֆրանսիայի հյուսիս-արևմուտքում։ 

* Մանշ դեպարտամենտի կարգային թիվն է՝ 50։

Պատմություն
-----------

Մանշը Ֆրանսիական հեղափոխության ժամանակ 1790 թ. մարտին կազմավորված առաջին դեպարտամենտներից մեկն է։
Սկզբում մայրաքաղաքը եղել է Քուտանսը` մինչև 1796 թ. և այդ դերն ստանձնեց նաև Երկրորդ համաշխարհային պատերազմից հետո, երբ Սեն-Լոն համարյա ամբողջությամբ ավերվել էր Նորմանդիայի ռազմական գործողությունների հետևանքով, երբ դաշնակից զորքերն իջել էին այստեղ։ Վերակառուցվելուց հետո Սեն-Լոն կրկին դարձավ մայրաքաղաք։

Մանշի բնակչությունը կազմում է 495.1 հազար մարդ, ունի 602 համայնք։

Աշխարհագրական տվյալներ
----------------------

Մանշ դեպարտամենտի ռելիեֆային քարտեզը։
Դեպարտամենտի մեջ են մտնում Կոտանտեն թերակղզու մի մասը և Նորմանդյան կղզիներից` Մոն-սեն-Միշել և Շոսեյ կղզիները։

Սահմանակից է արևելքից՝ Կալվադոս և Օրն, հարավից՝ Մայեն և Իլ և Վիլեն դեպարտամենտներին, արևմուտքում և հյուսիսում՝ Լա Մանշին։

Տարածքը 5938 քառ.կմ է, ունի 602 համայնք։

Մշակույթ
--------

Դեպարտամենտի առաջատար մշակութային կենտրոնն է համարվում Շերբուր Օկտևիլ քաղաքը, որտեղ գտնվում են ազգային թատրոնը, կրկեսի մարզային կենտրոնը, 2 կինոթատրոն։

Մանշի տարածքում անց են կացվում մի քանի փառատոներ՝ 4 երաժշտական և 2 կինեմատոգրաֆիական։

Դեպարտամենտի տիրապետության տակ են գտնվում 18 մշակութային ժառանգության օբյեկտներ և թանգարաններ, որոնցից 14-ը բաց են լայն հասարակության առաջ։

Արտաքին հղումներ
----------------

* Պաշտոնական կայք Արխիվացված 2004-11-23 Wayback Machine


|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մանշ (դեպարտամենտ)» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա (11-րդ) · Բրիտանիկա · Լարուսի · Մեծ կատալոնական · Մեծ նորվեգական · Մեծ սովետական (1 հրտ.) · American Cycl. (1879) |
|  |
| 

|  Չափորոշչային վերահսկողություն |
| --- |
|  |
| BNF: 11999083d · GND: 4100082-1 · LCCN: n81119935 · NKC: ge505366 · SUDOC: 028085434 · VIAF: 135561010, 267016648 · WorldCat VIAF: 135561010, 267016648 |

 |

 |
**Նավադա** (անգլ.՝ Nawada, հինդի՝ नवादा), քաղաք Հնդկաստանի Բիհար նահանգում։ Նույնանուն շրջանի վարչական կենտրոնն է։ Անվանումն առաջացել է սանսկրիտական Nau-abad արմատների միացումով և նշանակում է *նոր քաղաք*։ Նավադան ջայնիզմի հիմնադիր Մահավիրայի (մ. թ. ա. 540-մ. թ. ա. 468) գլխավոր աշակերտ Ինդրաբուտի Գաուտամայի ծննդավայրն ու աշխատավայրն էր։ Մոտավորապես 40 կիլոմետր հեռավորության վրա է գտնվում Նալանդա համալսարանը, որը համարվում է աշխարհի հնագույն համալսարանը։ Նավադայի կարևոր կրթօջախներից են ճարտարագիտական քոլեջը Nawada Vidhi Mahavidyalaya,, Rajendra Memorial Women's (RMW) իգական քոլեջը, Kanhai Lal Sahu (KLS) քոլեջը։

Աշխարհագրություն
----------------

Ծովի մակերևույթից բացարձակ բարձրությունը 79 մետր է։

Ժողովրդագրություն
-----------------

2011 թվականի մարդահամարի տվյալներով բնակչության թվաքանակը եղել է 180.740, 2013 թվականի տվյալներով՝ 131 844: Տղամարդկանց և կանանց քանակական հարաբերակցությունը 100:957 է: Գրագիտության մակարդակը՝ 74 տոկոս՝ համահնդկական 63,5 տոկոսի դիմաց։

*Քաղաքի բնակչության թվաքանակի փոփոխություններն ըստ տարիների.*

| 1991 | 2001 | 2013 |
| --- | --- | --- |
| 53 174 | 81 891 | 131 844 |

Տրանսպորտ
---------

Նավադայի միջով են անցնում ազգային № 31 և նահանգային № 8 ավտոմայրուղիները։ Քաղաքը երկաթգծով կապված է Գայա, Մունգեր, Բհագալափուր, Կալկաթա և այլ բնակավայրերի հետ։ Մերձակա օդանավակայանները գտնվում են Գայայում (54 կմ) և Պատնայում (90 կմ)։

Ծանոթագրություններ
------------------

1. ↑  «about Nawada district». *nawada.bih.nic.in*. Արխիվացված է օրիգինալից 2015 թ․ դեկտեմբերի 22-ին.
2. ↑
3. ↑
4. ↑
5. ↑
6. ↑  «Nawada, India Page» (անգլերեն). Fallingrain Global Gazetteer. Արխիվացված օրիգինալից 2013 թ․ մայիսի 17-ին. Վերցված է 2013 թ․ մայիսի 1-ին.
7. ↑  «View Population» (PDF). District Election Officer, Nagarpalika – Draft publication of ward formation for newly formed Nagar Parishad / Nagar Palika. Վերցված է 2022 թ․ ապրիլի 28-ին.
8. ↑  «Nawāda» (անգլերեն). World Gazetteer. Արխիվացված օրիգինալից 2013 թ․ մայիսի 17-ին. Վերցված է 2013 թ․ մայիսի 1-ին.

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նավադա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
Օղակղզու կազմավորումը ըստ Չարլզ Դարվինի
**Օղակղզին,** *Ատոլ* - օղակաձև, ներփակ կամ կիսաբաց, կորալային կղզի, մինչև 100 մ խորությամբ ծովալճակով, որն ունի ծովալճակը շրջապատող օղակի համատարած կամ ճեղքվածք։ Առաջանում է կորալային խութերի աճից՝ հրաբխային կղզիների եզրին։ Օղակղզիներից շատերն ունեն ճոխ բուսականություն և բնակեցված են։ Հանդիպում են առանձին կղզիներով և կղզեխմբերով արևադարձային բաց ծովերում (Խաղաղ օվկիանոս)։

Օղակղզին իրենից ներկայացնում է բարձունք օվկիանոսի հատակին, որը պսակված է նեղուցներով առանձնացրած կղզիների խմբի (մոտու) հետ խութ կազմավորող բուստե կցաշինությունով։ Եթե նեղուցները չկա, ապա ցամաքը կազմումը է համատարած օղակ և այդ դեպքում ծովալճակի ջրի կարող է ավելի քիչ աղ պարունակել, քան օվկիանոսը։ Սովորաբար բարձրությունը օվկիանոսի հատակին ունի հանգած հրաբուխով կազմավորված կոնի ֆորմա։

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Օղակղզի» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Կրուգոսվետ · Մեծ կատալոնական · Մեծ նորվեգական · Մեծ սովետական (1 հրտ.) · Treccani |
|  |
| Չափորոշչային վերահսկողություն | Microsoft: 117480383 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 657)։*  |
**Ալկուեսկար** (իսպ.՝ **Alcuéscar**), բնակավայր և համայնք Իսպանիայի արևմուտքում՝ Էստրեմադուրայի մաս հանդիսացող Կասերես ինքնավար պրովինցիայի Լիանոս դե Կասերես շրջանում (կոմարկայում)։ Զբաղեցնում է 108,93 կմ² տարածք։ Բնակչության թվաքանակը 2010 թվականի տվյալներով եղել է 2974։ Պրովինցիայի վարչական կենտրոնից՝ Կասերես քաղաքից հեռավորությունը 39 կիլոմետր է։ 

Հին վարչակարգի անկման ժամանակ բնակավայրը դարձել է սահմանադրական մունիցիպալիտետ Էստրեմադուրայի տարածաշրջանի սահմաններում։ 1834 թվականից ընդգրկվել է Մոնտանչեսի դատական տարածաբաժնի կազմում։ 1842 թվականին անցկացված մարդահամարի տվյալներով ունեցել է 650 տուն և 3560 բնակիչ։

Այս ոչ մեծ քաղաքը, որ հիմնադրվել է դեռևս մավրերի տիրապետության ժամանակաշրջանում՝ 830 թվականին, ընկած է զբոսաշրջային-ուխտագնացային *Արծաթե երթուղու* (*Via de la Plata*) վրա, որը Սևիլյայից դեպի Սուրբ Հակոբ առաքյալի հուղարկավորության վայրը տանող ուխտագնացային *Camino de Santiago* ճանապարհի մի ճյուղն է։ Բնակավայրին լայն համբավ է բերել դեռևս վեստգոթերի տիրապետության ժամանակներում՝ յոթերորդ դարի վերջերին այստեղ կառուցված *Santa Lucía del Trampal* եկեղեցին, որը վերջերս վերակառուցվել է, համալրվել ինտերպրետացիոն կենտրոնով։ Կա նաև հյուրընկալությամբ հռչակված, մեծ այգի ունեցող վանական համալիր, որը ծանր ժամանակներում ապաստան ու սնունդ է տվել խիստ կարիքավորներին և հիմա էլ ուխտավորներին անվճար ճաշ է առաջարկում, ինչպես նաև բաժանում պաշտամունքային-հուշանվերային ինքնատիպ խեցիներ 
:

* Santa Lucía del Trampal եկեղեցին*Santa Lucía del Trampal* եկեղեցին
* Եկեղեցու ներսըԵկեղեցու ներսը

Ժողովրդագրություն
-----------------

1900 թվականից ի վեր՝ Ալկուեսկարի բնակչության թվաքանակի փոփոխությունները ըստ տասնամյակների եղել են հետևյալը.

Ծանոթագրություններ
------------------

1. ↑  Relación de Municipios y sus Códigos por Provincias — National Statistics Institute, 2019.
2. ↑  *National Statistics Institute* Իսպանիայի մունիցիպալ ռեգիստր 2023 — 2023.
3. ↑  Cervantes Virtual
4. ↑  Municipio Código INE -10.010
5. ↑  Santa Luc a del Trampal Basilica, Alcuescar, Spain
6. ↑   de hecho desde 1900 hasta 1991. Cifras oficiales de los Censos respectivos.|editorial=INE|fechaacceso=21 de junio de 2011}}
7. ↑   de población desde 1996. Cifras oficiales de la Revisión anual del Padrón municipal a 1 de enero de cada año.|editorial=INE|fechaacceso=21 de junio de 2011}}

Արտաքին հղումներ
----------------

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալկուեսկար» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական |
|  |
| Չափորոշչային վերահսկողություն | GND: 4624334-3 · LCCN: n2001025977 · VIAF: 124525036 · WorldCat VIAF: 124525036 |

 |
Անվան այլ կիրառումների համար տե՛ս՝ Լուքսոր (այլ կիրառումներ)

**Լուքսորի մարզ** (արաբ․՝ الأقصر‎‎‎), Եգիպտոսի Արաբական Հանրապետության 29 մուհաֆազաներից մեկը։ Լուքսորի մաուֆազայի վարչական կենտրոնը համարվում է համանուն քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ազատ ելք չունի։

Մաուֆազան զբաղեցնում է 2960 կմ² տարածք և համարվում է 21-րդ ամենամեծ վարչական միավորը երկրի ներսում։ Համարվում է Եգիպտոսի Արաբական Հանրապետության զբոսաշրջային գլխավոր մարզերից մեկը։

Վարչական բաժանում
-----------------

Մաուֆազան իր հերթին բաժանված է 2 շրջանների, որոնցից մի քանիսը ունեն քաղաքային կարգավիճակ։ 2 շրջաններն իրենց հերթին բաժանված են 142 գյուղական բնակավայրերի.

* ալ-Բողդադի (արաբ․՝ إل بغدادي‎‎‎)
* Նյու Թիբա (արաբ․՝ لقادمون الجدد‎‎)

Բնակչություն
------------

2014 թվականի տվյալներով մաուֆազայի ընդհանուր բնակչությունը կազմում է 1,119,222 մարդ։ Այդ ցուցանիշով այն գրավում է 22-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 152,47 մարդ/կմ²։

Հիմնական բնակիչները արաբներն են, որոնք իսլամի դավանողներ են։ Մյուս խոշոր ազգային փոքրամասնություններն են բեդվիններն ու նուբիացիները։

Լուքսորի մուհաֆազայի պաշտոնական լեզուն արաբերեն է, որը աֆրասիական ընտանիքի սեմական լեզվախմբին պատկանող լեզու է։

Ծանոթագրություններ
------------------

1. ↑  Եգիպտոսի Արաբական Հանրապետության վարչատարածքային բաժանում Մարզեր և շրջաններ
2. ↑  Եգիպտոսի Արաբական Հանրապետության մասին Որոշում Եգիպտոսի վարչատարածքային բաժանման վերաբերյալ և տվյալներ բնակչության թվերի մասին
3. ↑  Եգիպտոսի մուհաֆազաներ և բնակչության թիվ Եգիպտոսի Արաբական Հանրապետության վարչատարածքային բաժանում և վիճակագրական տվյալներ

Նշումներ
--------

1. ↑  Բեդվին են կոչում արաբական այն ցեղերին, անկախ ազգությունից և կրոնական պատկանելիությունից անմիջականորեն առնչվում են անասնաբուծությունն ու անասնապահությունը երկրագործության հետ։

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լուքսոր (մուհաֆազա)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |

|  |
| --- |
| 
  **Եգիպտոս**   **Մերձավոր Արևելք**   **Աշխարհագրություն**
 |
**Ինույամա ամրոց** (ճապ՝ 犬山城 *инуяма-дзё:*), ամրոց Ճապոնիայի Ինույամա քաղաքում։ Գտնվում է Քիսո գետի մոտակայքում գտնվող բլրի վրա, որով անցնում է Այթի և Գիֆու պրեֆեկտուրաների սահմանը։ Ինույամա ամրոցը հաճախ անվանում են ճապոնիայի ամենահին ամրոցներից մեկը։ Ամրոցի գլխավոր աշտարակը ընդգրկվել Է Ճապոնիայի ազգային գանձերի ցանկում։

Պատմություն
-----------

Ինույամա բառը ճապոներենից թարգմանաբար նշանակում է շան լեռ։ Ամրոցն ունի նաև երկրորդ անվանումը։ Այն է ՝ Հակուտեի ամրոց («սպիտակ կայսեր ամրոց»)։ Այդ անվանումը տվել է գիտնական Օգյու Սորայեմը։

Ենթադրվում է, որ ամրոցը կառուցվել է 1440-ական թվականներին։ Ամրոցի հիմնական աշտարակները կառուցվել են 1537 թվականին Օդո Նոբույասի կողմից։

1891 թվականին ամրոցը երկրաշարժից տուժեց:1895 թվականին Ճապոնիայի կառավարությունը որոշում է կայացնում ամրոցը վերադարձնել Նարուսե ցեղին, ավելի լավ վիճակում պահելու համար։

1965 թվականին ամրոցը քանդվել է կապիտալ վերանորոգման համար։ Փայտե ճառագայթների ուսումնասիրությունից հետո պարզվել է, որ ամրոցի ստորին հարկերը շատ ավելի վաղ են կառուցվել։

Ամրոցի կառուցվածքը
------------------

Ինույամա ամրոցից բացվող տեսարան, որտեղից երևում է Քիսո գետը:
Ինույամա ամրոցը պատկանում է հին լեռնային ամրոցների դասին։ Ունի 3 շատ մեծ միջանցքներ, 4-րդ ներքին հարկ և երկու նկուղային հարկեր։ Ամրոցի կառուցվածքը բավականին շատ փոփոխվել է։ Ժամանակակից աշտարակները կառուցվել են 1537 թվականին։ 1617 թվականին կառուցվել է 3-րդ մեծ միջանցքը։ Գլխավոր աշտարակաը կառուցված է Աձուտի-Մոմոյամա ոճով։

Առաջին հարկում զորանոց է դայմեի զորքերի համար։ Դրանք բաժանված են չորս մասի և ունեն շրջանաձև տեսք։ Երկրորդ հարկը հանդիսանում է զենքի պահուստի, դրա պահպանման վայրը, սիկ երրորդ հարկում անձնական օգտագործման տարախքներ են։ Ամրոցի վերին դիտահարթակից տեսարան է բացվում դեպի Քիսո գետը։

Տես նաև
-------

* Ճապոնիայի ամրոցներ ցանկ
* Մարուոկա ամրոց

Ծանոթագրություններ
------------------

1. 1 2  National treasure, Inuyama Castle Արխիվացված 2015-07-28 Wayback Machine(անգլ.)
2. 1 2  История замка Արխիվացված 2014-04-05 Wayback Machine на сайте The Yamasa Institute
3. ↑  История и фотографии замка Инуяма(անգլ.)
4. 1 2  Описание и история замка Инуяма на сайте веб-журнала «НИППОНИЯ»
5. ↑  
*Stephen Turnbull* Японские замки. 1540-1640 = Japanese Castles 1540-1640. — Osprey Publishing, 2003. — С. 58. — 64 с. — ISBN 1-84176-429-9

Արտաքին հղումներ
----------------

* Описание замка(անգլ.) на сайте Guide to Japanese Castles
* Фотографии замка

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ինույամա ամրոց» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | VIAF: 260016548 · WorldCat VIAF: 260016548 |

 |
Կալա Գոլորիցեի համայնապատկեր
**Կալա Գոլորիցե** (իտալ.՝ Cala Goloritzé), լողափ Բաունեի քաղաքում, Օրոսեի ծոցի հարավային մասում, Օլիաստրա գավառ, Սարդինիա։ Սարդինիայի ամենահեղինակավոր լողափն է, ստեղծվել է 1962 թվականին սողանքի արդյունքում։ Լողափի ուշագրավ վայրերից է 143 մ բարձրությամբ լեռնագագաթը, մեկ այլ առանձնահատկություններից է բնական կամարը, որը բացվում է ծովածոցի աջ կողմում։ Լողափը բաղկացած է փոքրիկ սպիտակ ժայռերից և ավազից։

Կալա Գոլորիցե
Կալա Գոլորիցեին կարելի է հասնել նավով, կամ այն ճանապարհով, որը ծոցից հասնում է գագաթին, 470 մետր ուղղահայաց անկումով և մոտ մեկ ու կես ժամվա քայլելու ճանապարհով։ Ներկայումս լողափի մոտ գտնվող ափը ամբողջովին փակ է երթևեկության համար, որպեսզի այն զերծ մնա աղտոտվածությունից և զբոսաշրջիկների վրա հարձակումներից։ Ծովով ափ հասնելու համար ամենահարմարավետ և մատչելի տրանսպորտային ծառայությունները մոտակա Արբատաքս և Սանտա Մարիա Նավարես նավահանգիստների վարձակալության նավակներ են։

Կալա Գոլորիցեն 1993 թվականին հռչակվել է Սարդինայի շրջանի «Բնական հուշարձան», այնուհետև, 1995 թվականին անվանվեց «Իտալական ազգային հուշարձան»։

Պատկերասրահ
-----------

* 
* 
* 
*

Արտաքին հղումներ
----------------

* «Cala Goloritzé». Turismo di Baunei. Վերցված է 2017-08-07-ին.
* «Punta Goloritzè, Baunei». Foreste e Parchi della Sardegna. Վերցված է 2017-08-07-ին.
* «Wanderung zur Cala Goloritzè». Outdooractive GmbH & Co. KG, Immenstadt. Վերցված է 2017-08-07-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կալա Գոլորիցե» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Կապրայա** (իտալ.՝ Capraia, լատին․՝ Capraria), կղզի Տոսկանյան կղզեխմբում, Իտալիա։ Կղզու վրա տեղակայված է Կապրայա Իզոլա կոմունան, որը վարչականորեն պատկանում է Լիվորնո գավառին։ Բնակչությունը կազմում է 398 մարդ (ըստ 2019 թվականի տվյալների)։

Սուրբ Նիկողայոս Զմյուռնացին համարվում է քաղաքի հովանավորը։ Քաղաքի տոնը նշվում է դեկտեմբերի 6-ին։

Աշխարհագրություն
----------------

Կղզու քարտեզը
Կղզու անունը առաջացել է լատիներեն capra՝ այծ բառից։ Կապրայայի տարածքը 19 կմ քառ․ է, գտնվում է Կորսիկա կղզու հյուսիսային ծայրամասից 30 կմ արևելք, Կապո Բյանկո հրվանդանից բաժանված է Կորսիկական նեղուցով՝ Էլբա կղզուց 32 կմ հյուսիս-արևմուտք։ Ծագումով հրաբխային կղզի է, ամենաբարձր կետը 447 մետր է։ Կապրայան Տոսկանյան կղզեխմբի երրորդ խոշոր կղզին է և բոլոր կղզիներից ամենաարևմտյանը։

Պատմություն
-----------

1527 թվականին կղզին անցնում է Ջենովայի տիրապետությանը և լավ ամրապնդվում։ 1796 թվականին կարճ ժամանակահատվածում շրջափակված է եղել անգլիական ռազմածովային հրամանատար Հորացիո Նելսոն կողմից։

Ավելի ուշ կղզու վրա տեղակայված է եղել գյուղատնտեսական քրեակատարողական գաղութը, որը 1986 թվականին փակվել է։ Կղզու տարածքի մեծ մասը ներառված է Տոսկանյան կղզեխմբի ազգային պարկի մեջ։

Տնտեսություն
------------

Կղզու վրա զարգացած է գինու արտադրությունը և անձրուկների որսը։

Տեսարժան վայրեր
---------------

* Սան Ջորջո ամրոց (San Giorgio, XV դար)
* Սան Նիկոլա եկեղեցի (San Nicola)

Պատկերասրահ
-----------

* Սան Ջորջո ամրոցՍան Ջորջո ամրոց
* Սան Նիկոլա եկեղեցիՍան Նիկոլա եկեղեցի
* Փարոս կղզու վրաՓարոս կղզու վրա
* Torre dello Zenobito մենաստանTorre dello Zenobito մենաստան

Ծանոթագրություններ
------------------

1. ↑  Superficie di Comuni Province e Regioni italiane al 9 ottobre 2011 — Italian National Institute of Statistics.
2. ↑
3. ↑  Statistiche demografiche ISTAT Արխիվացված 2019-07-24 Wayback Machine - Popolazione residente al 30 giugno 2019.

Արտաքին հղումներ
----------------

* Capraia Isola — Tourist information
* Capraia Isola: News

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կապրայա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Introversion Software**, բրիտանական ընկերություն, որը զբաղվում է համակարգչային խաղերի մշակմամբ, հիմնադրվել է 2001 թվականին Կրիս Դելեյի, Մարկ Մորրիսի և Թոմաս Արունդելի կողմից, որոնք միմյանց հետ ծանոթացել են Լոնդոնի կայսերական քոլեջում։

Նրանց առաջին նախագիծը եղել է Uplink-ը, որի հիմնական մասը մշակվել է Կրիսի կողմից, իսկ Թոմասը և Մարկը զբաղվել են մարկենթինգով։ Սկզբանակն փոքր բյուջենով, ստուդիան կարողացավ գնել միայն CD-R սկավառակներ և քարթրիջներ պրինտերների համար։ Առաջին օրինակները ձայնագրվել են ձեռքով։ Փոքր բյուջեով խաղերը ստուդիային բերում էին լավ շահույթ, սակայն ընկերություն միշտ խնդիրներ էր ունենում հրատարակչությունների հետ։ Strategy First-ը դադարեցին վճարել Uplink վաճառքից առաջացած գումարները։

Introversion գտնվելով սնանկացման վտանգի տակ, պայմանագիր կնքեց Valve-ի հետ և ներկայացրեց Steam-ը, որպես խաղերի տարածման հարթակ։ Valve-ը ընդունեց առաջարկը, և 2005 թվականի դեկտեմբերի 14-ին Darwinia դարձավ հասանելի ավելի լայն խաղային լսարանի։ Steam-ի միջոցով վաճառված խաղերի շահույթը թույլ տվեց ընկերությանը, լուծել ֆինանսական խնդիրները և պատրաստվել հաջորդ խաղի՝ DEFCON մշակմանը։ 2006 թվականի սեպտեմբերի 15-ին, երբ ընկերությունը սկսեց խաղի նախնական վաճառքը, ծախսեց վերջին 1500 ֆունտ սթերլինգը։ Ի ուրախություն ընկերությանը, խաղը վաճառվեց ավելի լավ քան սպասում էին մշակողները։

2008 թվականի սեպտեմբերի 19-ին թողարկվեց Darwinia բազմախաղացող տարբերակը՝ Multiwinia։ Ընկերության հաջորդ նախագիծը դարձավ Subversion-ը, սակայն խաղի մշակումը կասեցվել է 2011 թվականին։ 2012 թվականին Introversion Software-ը մեկնարկում է Prison Architect խաղի նախնական վաճառքը, որը արժանացավ բարձ գնահատականների, ինչպես խաղացողների, այնպես էլ քննադատների կողմից։ Prison Architect խաղի ամբողջական տարբերակը թողարկվեց 2015 թվականին։ Ընդհանուր հաշվով վաճառվել է ավելի քան 2 միլլիոն օրինակ։ Ընկերության հաջորդ խաղը՝ Scanner Sombre, թողարկվեց 2017 թվականին։ Մշակողների խոսքերով խաղը ձախողված էր։ 2019 թվականի հունվարին Paradox Interactive-ը հայտարարեց, Prison Architect-ի գնման մասին։

Ծանոթագրություններ
------------------

1. ↑  GRID Release 2017-05-22 — 2017-05-22 — 2017. — doi:10.6084/M9.FIGSHARE.5032286
2. ↑  Hyman, Paul (март 2007). «State of the Industry: Digital Distribution». *Game Developer Magazine*. CMP Group. էջ 14.
3. ↑  Jim Rossignol (2011 թ․ նոյեմբերի 8). «Introversion Explain Subversion's Fate». *Rock, Paper, Shotgun* (անգլերեն). Արխիվացված օրիգինալից 2019 թ․ նոյեմբերի 5-ին. Վերցված է 2019 թ․ նոյեմբերի 5-ին.
4. ↑  «Prison Architect». *Metacritic* (անգլերեն). Արխիվացված օրիգինալից 2019 թ․ օգոստոսի 19-ին. Վերցված է 2019 թ․ նոյեմբերի 5-ին.
5. ↑  «Version 2.0 released». *Steam* (անգլերեն). 2016 թ․ օգոստոսի 26. Արխիվացված օրիգինալից 2019 թ․ հուլիսի 25-ին. Վերցված է 2019 թ․ նոյեմբերի 5-ին.
6. ↑  Jason Wilson (2019 թ․ հունվարի 8). «Paradox Interactive acquires Prison Architect from Introversion Games». *VentureBeat* (անգլերեն). Արխիվացված օրիգինալից 2021 թ․ փետրվարի 3-ին. Վերցված է 2019 թ․ նոյեմբերի 5-ին.
7. ↑  Robert Purchese. «Prison Architect dev Introversion reflects upon Scanner Sombre, which "bombed in a big way"». *Eurogamer* (անգլերեն). Արխիվացված օրիգինալից 2017 թ․ նոյեմբերի 30-ին. Վերցված է 2017 թ․ հուլիսի 27-ին.

Արտաքին հղումներ
----------------

* Պաշտոնական կայք(անգլ.)
**Արուկաս** (իսպ.՝ Arucas), մունիցիպալիտետ Կանարյան կղզիների Լաս Պալմաս պրովինցիայում։ Տեղակայված է Գրան Կանարիա կղզու հյուսիսային հատվածում։ Արուկասը Լաս Պալմաս քաղաքից 9 կմ դեպի արևմուտք է։ Նրա բնակչությունը կազմում է 36,852 մարդ (2013 թվականի տվյալներով), իսկ տարածքը՝ 33,01 քառ. կմ։ GC-2 ավտոճանապարհն անցնում է քաղաքի հյուսիսային մասով։

Տեսարժան վայրեր
---------------

Սան Խուան Բոուտիստա եկեղեցին առաջատար ճարտարապետական և սոցիալական հուշարձան է տվյալ մունիցիպալիտետում։ Այն ամբողջովին կառուցվել է Արուկասի քարերով՝ տեղական վարպետ քարտաշների կողմից և սկսել է գործել 1909 թվականից։ Բացի փորագրված քարե սյուներից կան նաև մի քանի գեղեցիկ վիտրաժային ապակե պատուհաններ, որոնց հեղինակը Կանարյան կղզիների նկարիչ Կրիստոբալ Էռնանդես դե Կինտանան, ինչպես նաև «Քրիստոսի հոգին» արտասովոր քանդակը Մանուել Ռամոսի նախաձեռնությամբ.։ Հյուսիսում Մոնտանա դե Արուկասն է, որը համարվում է այն տարածքը, որտեղ 1418 թվականին՝ Արուկասի ճակատամարտում սպանվել է քաջարի Դորամաս Գուանչեի առաջնորդը՝ Պեդրո դե Վերայի կողմից։ Արուկասը հայտնի է ռոմի արտադրությամբ։ Կա նաև մի բուսաբանական այգի, որը կոչվում է *Jardín de la Marquesa de Arucas*։

Պատմություն
-----------

Արուկասը վերակառուցվել է 1480 թվականից հետո, քանի որ 1478 թվականին ամբողջովին ավերվել էր։ Սկսած 15-րդ դարից Արուկասի հիմնական բերքը շաքարեղեգն էր։ Ռոմն այստեղ արտադրվել է շաքարեղեգի մշակումից հետո։ Արդի հիմնական ձեռնարկություններից մեկը ռոմի գործարանն է։ 19-րդ դարի երկրորդ կեսին Արուկասում բուռն կերպով բուծում էին որդի տեսակ կակտուսների վրա, որից ներկ էին ստանում (որդան կարմիրի պես)։

Պատկերասրահ
-----------

* 
* 
* 
*

Ծանոթագրություններ
------------------

1. ↑  Relación de Municipios y sus Códigos por Provincias — National Statistics Institute, 2019.
2. ↑  *National Statistics Institute* Իսպանիայի մունիցիպալ ռեգիստր 2023 — 2023.
3. ↑  «Discover Arucas». Grancanaria.com. Արխիվացված է օրիգինալից 2013 թ․ օգոստոսի 6-ին. Վերցված է 2013 թ․ մարտի 12-ին.
4. ↑  «Gran Canaria Tourism Guide - Arucas». Iknow-canaryislands.co.uk. Վերցված է 2013 թ․ մարտի 12-ին.
5. ↑  «Arucas». Justgrancanaria.com. Արխիվացված է օրիգինալից 2013 թ․ օգոստոսի 22-ին. Վերցված է 2013 թ․ մարտի 12-ին.

Արտաքին հղումներ
----------------

* English version of Arucas tourism site
* Официальная страница
* Ayuntamiento de Arucas
* Botánico Jardín de la Marquesa Արխիվացված 2007-11-19 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Արուկաս» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ կատալոնական · Մեծ նորվեգական |
|  |
| Չափորոշչային վերահսկողություն | GND: 4606166-6 · LCCN: n96031395 · VIAF: 131514026 · WorldCat VIAF: 131514026 |

 |
**Կինմեն ազգային պարկ** (իսպ.՝ Parque nacional de Kinmen), ազգային պարկ Կինմեն և Լիեու կղզիների վրա։ Այն Թայվանի Կինմեն գավառի վարչական շրջանի մի մասն է։ Կինմեն ազգային պարկն ընդգրկում է հինգ տարածքներ. Թայվու լեռը, Գինգինտոու մարտադաշտը, Գուգանգը, Մաշան բլուրը և Լիեուն։ Պարկն ունի 35,29 քառ. կմ տարածք կամ Կինմեն շրջանի քառորդ մասը։

Պատմություն
-----------

Պարկը հիմնադրվել է 1995 թվականին։

Էկոլոգիա
--------

Մերձարևադարձային կլիմայի և բնակչության ցածր թվի շնորհիվ պարկը դառնում է ապաստարան չվող թռչունների համար աշնանից մինչև գարուն։ Տարածքում հայտնաբերվել է 319 թռչնի տեսակներ։

Տեսակներ
--------

* Տեսարժան վայրեր
* Պատմական պահպանվող տարածք
* Ռեկրեացիոն տարածք
* Ընդհանուր սահմանափակումներ ունեցող տարածք

Պատկերասրահ
-----------

* 
* 
* 
*

Տես նաև
-------

* Թայվանի ազգային պարկեր

Ծանոթագրություններ
------------------

1. 1 2

Արտաքին հղումներ
----------------

* Կինմեն ազգային պարկի պաշտոնական կայք Արխիվացված 2004-12-11 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կինմեն ազգային պարկ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Չափորոշչային վերահսկողություն | LCCN: sh2007009246 · VIAF: 315164168 · WorldCat VIAF: 315164168 |

 |
**Բարբադոսի զինանշանը** ընդունվել է 1966 թվականի փետրվարի 14-ին Ելիզավետա 2-րդի հրամանով։ Բարբադոսի զինանշանը ներկայացվել է թագուհու կողմից Սենատի ղեկավարին։ Ինչպես այլ Բրիտանական գաղութների, որոնք գտնվում էին Կարիբյան ծովում, Բարբադոսի զինանշանի վերևում նույնպես գտնվում էր սաղավարտ և երկու կենդանիներ, որոնք բռնած պահում են վահանը։

Զինանշանը ձևավորվել է Նևիլ Քոնելի կողմից, սակայն նրան օգնել է նաև Բարբադոս թանգարանի դասախոս Հիլդա Այնսը, ով ցուցաբերել է գեղարվեստական աջակցություն։

Բարբադոսի զինանշանի վերևում գտնվող սաղավարտից բարձր ձեռքը պահում է խաչվող շաքարի ցողունները, որոնք նմանվում են Ս. Անդրեյի խաչին։ Այդ խորհրդանշում է շաքարի արդյունաբերությունը, իսկ Բարբադոսի անկախությունը նշվում է Ս. Անդրեյի օրը։

Վահանը ոսկեգույն է, որի վերևի հատվածում պատկերված է ազգային ծաղիկը, որը հայտնի է Բարբադոսի հպարտություն անունով։ Վահանի կենտրոնում բարձրանում է թզենի։ Վահանը բռնում են երկու կենդանիներ՝ դելֆին (մահի-մահի) և հավալուսան, որը խարհրդանշում է ձկան արդյունաբերությունը և հարգանքը Հավալուսնի կղզիների հանդեպ։

Ներքևում Բարբադոսի ազգային կարգախոսն է «Pride and Industry» (Հպարտություն և Արդյունաբերություն)։

Տես նաև
-------

* Բարբադոս
* Բարբադոսի դրոշը

Ծանոթագրություններ
------------------

1. ↑  support@7scorp.com. «Barbados Coat of Arms». *www.foreign.gov.bb* (բրիտանական անգլերեն). Արխիվացված է օրիգինալից 2018 թ․ հոկտեմբերի 26-ին. Վերցված է 2018 թ․ հոկտեմբերի 19-ին.`{{cite web}}`: CS1 սպաս․ թվային անուններ: authors list (link)
2. ↑  Gloria. «Coat of Arms - Barbados Pocket Guide». *www.barbadospocketguide.com* (բրիտանական անգլերեն). Վերցված է 2018 թ․ հոկտեմբերի 19-ին.
**2С15 «Նորով»**, խորհրդային հրետանային ինքնագնաց կայանք։ Ստեղծվել է 2С1 ինքնագնաց հաուբիցի բազայի վրա։ Սերիական արտադրության չի դրվել։

Ստեղծման պատմություն
--------------------

1970-ական թվականների կեսերը նշանավորվել են հակատանկային միջոցների նկատմամբ նոր պահանջներով։ Ինքնագնաց հակատանկային միջոցները պետք է լինեին շարժունակ, հնարավորություն ունենային մասնակցելու հակագրոհներին և հնարավորություն ունենային խոցելու տանկերին կրակային հենակետերից նշանակալի հեռավորության վրա։ Այդ պատճառով ՍՍՀՄ ռազմաարդյունաբերական համալիրի որոշումով 1976 թվականին մի շարք ձեռնարկությունների 100-միլիմետրանոց ինքնագնաց հակատանկային զենք մշակելու առաջադրանք տրվեց։ Զենքի կազմության մեջ պետք է մտներ կրակի ղեկավարման ավտոմատ ռադիոլոկացիոն համալիրը։ Նախագիծը ստացավ «Նորով» կոդային անվանումը։

Որպես բազա ենթադրվում էր օգտագործվել 2Ս1 Գվոզդիկա ինքնագնաց հաուբիցը։ Գլխամասային ձեռնարկություն նշանակվեց Յուրգինսկու մեքենաշինական գործարանը։ Ավտոմատ ռադիոլոկացիոն համալիրի պատասխանատուն էր Տուլայի «Ստրելա» կոնստրուկտորային բյուրոն։

2С15 փորձնական նմուշները պետք է արտադրեր «Արսենալ» գործարանը, սակայն գործարանը չկարողացավ նշված ժամկետում կազմակերպել արտադրությունը, այդ իսկ պատճառով ժամկետները հետաձգվեցին մինչև 1981 թվականը, սակայն այդ ժամկետում ևս փորձնական նմուշները պատրաստ չէին։ Համալիրի փորձարկումները սկսվեցին միայն 1983 թվականին։ Մինչ այդ, ի հայտ եկան նոր պրոբլեմներ և թերմշակումներ։ Փորձարկումներն ավարտվեցին 1985 թվականին։ Բայց մի շարք երկրների սպառազինության մեջ հայտնվեցին տանկեր, որոնց ճակատային զրահի դեմ 100-միլիմետրանոց հրետանին նվազ արդյունավետ էր։ «Նորով» համալիրը ճանաչվեց ոչ արդյունավետ և ՍՍՀՄ ռազմաարդյունաբերական համալիրի 1985 թվականի դեկտեմբերի որոշումով աշխատանքները դադարեցվեցին։

Ծանոթագրություններ
------------------

1. 1 2 3  «Радиолокационные прицелы НПО «Стрела»». НПО «Стрела», радиолокационные прицелы. Արխիվացված է օրիգինալից 2010 թ․ մայիսի 26-ին. Վերցված է 2010 թ․ սեպտեմբերի 3-ին.

Արտաքին հղումներ
----------------

* «Радиолокационные прицелы НПО «Стрела»». НПО «Стрела», радиолокационные прицелы. Արխիվացված է օրիգինալից 2010 թ․ մայիսի 26-ին. Վերցված է 2010 թ․ սեպտեմբերի 3-ին.
**Red Special**, կիթառահար Բրայան Մեյի և նրա հոր՝ Հարոլդի կողմից ստեղծված էլեկտրոկիթառը 1960-ականների սկզբին, երբ Բրայանը դեռահաս էր։ Red Special-ը երբեմն անվանվռլ է **Fireplace** (բուխարի) կամ **Old Lady**։ Red Special անունը գալիս է ժանգոտած պլաստիկե ծածկույթի բազմաթիվ շերտերի կարմրավուն շագանակագույն գույնից, որը կիթառը ձեռք է բերել ներկելուց հետո։ Fireplace անունը հղում է այն փաստին, որ ծառը, որն օգտագործվում է անգղ պատրաստելու համար, պատրաստված է բուխարու դարակից։

Վերնագրի տեքստ
--------------

Բրայանը միշտ երազել է Fender Stratocaster կիթառի մասին, սակայն նրա ընտանիքը նման թանկարժեք գնման գումար չուներ, ուստի, ի տարբերություն երաժիշտների մեծամասնության գործիքների, Red Special-ը Բրայանը հավաքեց իր հոր՝ Հարոլդի հետ իր ձեռքերով։ Բրայանը որոշել է, որ եթե իր կիթառն հավաքի, ապա նա պետք է նրան լիովին բավարարի բոլոր առումներով։

Հոր հետ Բրայանը հավաքել է կիթառը՝ 18-րդ դարի հին պահարանի և բուխարու դետալներով, որը Մեյերի ընտանիքի ընկերը պատրաստվում էր դեն նետել։ Ընդհանուր առմամբ, այդ ամենի արժերն է 8 ֆունտ։ Անգղը կտրված էր ցանկալի D-ձևով, գործը հեշտ չէր, քանի որ փայտը հին էր եւ բավականին կերված էր է վնասատուների կողմից։ Մեյի խոսքով՝ անգղում կան վնասատուների երկու անցքեր։

Երկար փորձարկումներից հետո Բրայանը հասկացել է, որ ստանդարտ մեդիատորի փոխարեն իրեն ավելի հարմար է խաղալ սովորական անգլիական մետաղադրամով՝ վեց պենսով։

Red Special-ը հնչում է Queen-ի գրեթե բոլոր ստուդիական հիթերում։ Բրայանը մինչ օրս նախընտրում է օգտագործել իր «բուխարի» կիթառը ստուդիայում և համերգներում։

Ծանոթագրություններ
------------------

1. ↑  Huntman, Ruth (2014 թ․ հոկտեմբերի 17). «Brian May: Me, my dad and 'the old lady'». *The Guardian*. Վերցված է 2014 թ․ հոկտեմբերի 25-ին.
2. ↑  «Plastic Coating & Hardener Gloss». *Rustin's*. Վերցված է 2018 թ․ օգոստոսի 29-ին. «*Plastic Coating* is an acid-cure urea-formaldehyde resin clear varnish made by Rustin's. It is commonly used for hard-wearing finishes on wooden floors, bar tops and guitars. ("Two-part cold cure") (Contains formaldehyde, 1,2,4-trimethylbenzene, naphtha, mesitylene, ac412/80ip, isobutyylated melamine-formaldehyde resin.)»

Արտաքին հղումներ
----------------

* Brian May Guitars Պաշտոնական կայք
* Անգլերեն կայք Red Special
* Անգլերեն ռեսուրս նվիրված Red Special-ին
* Անգլերեն և իսպաներեն կայք Red Special-ի մասին
* Անգլերեն կայք նվիրված Բրայան Մեյին ու իր կիթառին Արխիվացված 2019-12-20 Wayback Machine
* Ռուսերեն կայք նվիրված Red Special
**Հայ-չինական բարեկամության դպրոց** (չինարեն՝ 亚美尼亚中文学校, անգլ.՝ Armenian-Chinese Friendship School), հանրակրթական դպրոց Երևանի Քանաքեռ-Զեյթուն վարչական շրջանում։

Դպրոցը նախատեսված է 600 աշակերտի համար։ Դպրոցում չկան տարրական դասարաններ. ընդունելությունը սկսվում է 5-րդ դասարանից։

Պատմություն
-----------

Ըստ որոշ տեղեկությունների` նման դպրոց հիմնադրելու գաղափարն առաջացել էր 2012 թվականին՝ երկու երկրների միջև կնքված տեխնիկական համագործակցության համաձայնագրի հիման վրա։ Չինաստանի կառավարության հայտարարած մրցույթին մասնակցել է ավելի քան 30 շինարարական կազմակերպություն, իսկ արդյունքում հաղթել է Չինաստանում գործող մի կազմակերպություն, որն արդեն նմանատիպ դպրոցների փորձ ունի։ 2016 թվականին մեկնարկել են նախագծային աշխատանքները։

Դպրոցը հիմնադրվել է քանդված 103-րդ դպրոցի տարածքում, որտեղ տարիներ շարունակ ոչ մի շինարարություն չէր ձեռնարկվել։ Կառուցման աշխատանքները սկսվել են 2017 թվականի փետրվարից։

Դպրոցի բացման հանդիսավոր արարողությունը տեղի է ունեցել 2018 թվականի օգոստոսի 22-ին։ Հանդիսավոր բացմանը մասնակցել են ՀՀ վարչապետ Նիկոլ Փաշինյանը և Հայաստանում ՉԺՀ արտակարգ և լիազոր դեսպան Թիեն Էրլունը։

Համալիր
-------

Դպրոցն ունի 8000 քմ տարածք։ Դպրոցի համալիրի մեջ ներառված է մարզասրահ։

Ծանոթագրություններ
------------------

1. 1 2 3  «Երևանում չինական դպրոց է կառուցվում». Արխիվացված է օրիգինալից 2019 թ․ մայիսի 30-ին. Վերցված է 2019 թ․ մայիսի 30-ին.
2. ↑  ««Հայ-չինական բարեկամության դպրոց»-ի բացումը պետք է խորհրդանշի մեր երկրների հարաբերության նոր՝ ավելի արդյունավետ, ավելի սերտ, ավելի բարեկամական էջի բացումը». ՀՀ վարչապետ

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Հայ-չինական բարեկամության դպրոց** կատեգորիայում։ |


|  |
| --- |
| 
  **Հայաստան**   **Չինաստան**
 |